బ్లూచిప్‌ కంపెనీల మద్దతు
లాభాల్లో ముగిసిన స్టాక్‌ మార్కెట్లు
ముంబై : బెంచ్‌ మార్క్‌ స్టాక్‌ సూచీ ల్లో విదేశీ కొనుగోళ్లు పెరిగాయి. బ్లూచిప్‌ కంపెనీల షేర్లపై కూడా ఇన్వెస్టర్లు కొను గోళ్లు పెంచడంతో మార్కెట్లు ర్యాలీ తీసాయి. అలాగే ముడిచమురు ధరల పెరుగుదల కూడా అంతర్జాతీయ ఈక్విటీ సెంటిమెంట్లను కొంత పెంచింది. బిఎస్‌ఇ సెన్సెక్స్‌ 275పాయింట్లు పెరిగి 24,953 పాయింట్ల వద్ద స్థిరపడగా నిఫ్టీ 92 పాయింట్లు పెరిగి 7604 పాయింట్లవద్ద స్థిరపడిం ది. ఇక బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 0.6 నుంచి 0.7శాతంగా పెరిగాయి. మార్కెట్లలో 1315 కంపెనీలు స్వల్పనష్టాలు ఎదురైతే 1293 కంపెనీలు లాభాలతో ముగిసాయి. విదేశీ పోర్టుఫోలియో ఇన్వెస్టర్లు 744.49 కోట్ల విలువైన షేర్లను స్టాక్‌ ఎక్ఛేంజిల్లో కొనుగోలు చేసినట్లు వెల్లడయింది. అంతర్జాతీయ మార్కెట్ల పరంగా ఆసియా మార్కెట్లు లాభాల్లోనే ముగిసాయి. వాల్‌స్ట్రీట్‌ లో ముడిచమురుధరల ప్రభావం తో భారీ ర్యాలీ కనిపించింది. షాంఘై కాంపోజిట్‌ 1.7శాతం, హ్యాంగ్‌సెంగ్‌  0.8శాతం పెరిగా యి. జపాన్‌ఎన్‌ పటిష్టం కావడం తో మార్కెట్లపై ఆప్రభావం చూపిం ది. నిక్కీ 1.3శాతం దిగువన ముగిసింది. యూరోపియన్‌ ఈక్వి టీ మార్కెట్లు కూడా సానుకూ లంగా ముగిసాయి. లండన్‌ ఎఫ్‌టిఎస్‌ఇ, ఫ్రాన్స్‌ సిఎసి, జర్మనీ డాక్స్‌ 0.3శాతం పెరిగాయి. ముడి చమురు ధరల ప్రభావమే ప్రధానకారణంగా ఉంది. టెక్నాలజీ రంగ షేర్లపరంగా టిసిఎస్‌, ఇన్ఫోసిస్‌ ఎక్కువ మద్దతునిచ్చాయి. టిసిఎస్‌ 2.5శాతం పెరిగింది. వర్జిన్‌ మనీతో మూడేళ్ల భాగస్వామ్యం ప్రకటించడంతో కొంత పెరుగుదల కనిపించింది. లండన్‌ మారథాన్‌ కూడా ఇందుకు మరికొంత సహకరించింది. ఇన్ఫోసిస్‌ 2శాతం పెరిగింది. ఆర్థికరంగసంస్థలు ఆర్‌బిఐ వడ్డీరేట్లను సడలిస్తుం దన్న అంచనాలతో కొంతపెరిగాయి. ఐసిఐసిఐ బ్యాంకు 0.5శాతం పెరిగింది. ఇన్‌ఫ్రా బాండ్ల ద్వారా నిధులు సమీకరిస్తోంది. హెచ్‌డిఎఫ్‌సి బ్యాంకు, హెచ్‌డిఎఫ్‌సి, ఎస్‌బిఐసంస్థలు రెండు శాతం పెరిగాయి. సుప్రీంకోర్టు ట్రాయ్ ను కాల్‌ డ్రాప్‌ జరిమానాను వెనక్కి తీసుకునేందుకు పునరా లోచన చేయాలని కోరడంతో భారతి ఎయిర్‌టెల్‌, ఐడియా, రిలయన్స్‌ కంపెనీలు 0.5 నుంచి 2 శాతం పెరిగాయి. ఇక క్షీణతపరంగా ఫార్మారంగ షేర్లు ఇప్పటికీ అమ్మకాల వత్తిడినే ఎదుర్కొన్నాయి. మొత్తం 300కుపైగా ఎఫ్‌సిడి ఔషధాలపై నిషేధం విధించడంతో కొంత నష్టం జరుగుతోంది. లూపిన్‌ ఏడుశాతం నష్టపోయింది. గ్లెన్‌మార్క్‌, సన్‌ఫార్మా, అబ్బట్‌ ఇండియా, వొకార్డు అజంతాఫార్మా సంస్థ లు ఎక్కువ నష్టపోయాయి. ఇక వ్యక్తిగతంగాచూస్తే హిందూస్థాన్‌ యూనిలీవర్‌ తన బియ్యం ఎగు మతుల వ్యాపారాన్ని ఎల్‌టిఫుడ్స్‌కు 25 కోట్లకు విక్రయించే లక్ష్యంప్రకటించడంతో కొంతపెరిగాయి. ఎల్‌టిఫుడ్స్‌ ఒకటిశాతం పెరిగింది. రియాల్టీ మేజ ర్‌ డిఎల్‌ఎఫ్‌ రెండుశాతం పెరిగింది. దేశ రాజధాని సాకేత్‌లోని షాపింగ్‌మాల్‌ను 904.50 కోట్లకు విక్రయించడంతో కొంతమేర పెరిగింది. ఒఎన్‌జిసి ఒకటిశాతం పెరిగింది. ప్రభుత్వరంగం లోని చము రు అన్వేషణ సంస్థ విదేశీ చమురు క్షేత్రాలపై ఎక్కువ దృష్టిపెట్టింది. ఇతరత్రాచూస్తే హిందాల్కో 4.5శాతం పెరిగింది. లండన్‌ మెటల్‌ ఎక్ఛేంజిలో 4.5శాతం రాగిఫ్యూచర్స్‌ పెరగడమే ఇందుకు కీలకం. మొత్తంమీద విదేశీ మార్కెట్ల ధోరణులు భారత్‌ ఈక్విటీకి లాభం చేకూర్చిందనే చెప్పాలి.